6)L-evalwazzjonijiet ex ante u ex post u l-attivitajiet ta’ evalwazzjoni l-oħra kollha marbuta mal-programm tal-FEMS.

2.6Evalwazzjonijiet tal-PO tal-FEMS

L-evalwazzjonijiet huma neċessarji biex jiġu vvalutati l-effettività, l-effiċjenza u l-impatt tal-finanzjament biex titjieb l-implimentazzjoni tal-programmi u jiġi ddeterminat l-impatt tagħhom. Is-CPR jistabbilixxi r-regoli ġenerali għall-evalwazzjoni fil-fondi SIE kollha, filwaqt li r-Regolament dwar il-FEMS jispeċifika li l-SM iridu jagħmlu evalwazzjoni ex ante u evalwazzjonijiet ulterjuri matul il-perjodu ta’ implimentazzjoni, filwaqt li l-Kummissjoni trid tagħmel evalwazzjoni ex post, li għandhom jitlestew sa tmiem l-2024.

L-evalwazzjoni ex ante hi l-unika evalwazzjoni li għamlu l-SM sa issa. L-evalwazzjoni ex ante, li tmur lil hinn milli sempliċiment tagħti ritratt tas-sitwazzjoni qabel il-bidu tal-programm, hi meqjusa bħala proċess li jinkludi interazzjonijiet regolari bejn l-MA u l-evalwaturi matul l-istadji differenti tal-iżvilupp tal-PO. Dan il-proċess ġie ddokumentat f’dokument ta’ gwida diskuss mal-SM f’laqgħat tal-gruppi ta’ esperti.

2.7Qafas tal-Prestazzjoni u Rieżami

Il-Qafas tal-Prestazzjoni hu waħda mill-għodod użati fi ħdan il-FSIE kollha biex titrawwem orjentazzjoni lejn ir-riżultati. Fil-FEMS, dan hu bbażat fuq sett ta’ indikaturi tal-Output u Finanzjarji, li għalihom huma ddefiniti stadji importanti u miri għal kull Prijorità tal-Unjoni. L-Oqfsa tal-Prestazzjoni huma rrapportati fl-AIRs. Il-valutazzjoni tal-istadji importanti fl-2019 se tifforma l-bażi għall-allokazzjoni tar-riżerva tal-prestazzjoni, filwaqt li l-kisba tal-miri se tiġi vvalutata fl-2024. Il-Kummissjoni ħarġet dokument ta’ gwida biex tipprovdi lill-MAs dettalji ulterjuri dwar il-mod li bih se tiġi implimentata din il-karatteristika l-ġdida.

Fil-FEMS, il-Qafas tal-Prestazzjoni hu msawwar minn indikaturi finanzjarji (iċċertifikati għall-pagamenti) li jipprovdu indikazzjoni ċara u klassika tal-prestazzjoni tal-implimentazzjoni permezz tal-livell ta’ nfiq. Biex jirriflettu l-orjentazzjoni lejn ir-riżultati mogħtija lill-FSIE, l-indikaturi finanzjarji huma kkomplementati minn indikaturi tal-output. Iż-żewġ settijiet ta’ indikaturi jridu juru livell tajjeb ta’ progress biex tkun tista’ tiġi rilaxxata r-Riżerva tal-Prestazzjoni.

3Sejbiet u rakkomandazzjonijiet

Dan ir-rapport ġie abbozzat bl-għajnuna tal-Unità ta’ Appoġġ tal-FAME, billi jintuża l-feedback mill-MAs tal-FEMS miġbur permezz tas-sessjonijiet ta’ ħidma li saru f’Marzu u f’Settembru 2016, minn laqgħa speċifika mal-partijiet ikkonċernati bil-parteċipazzjoni ta’ 21 Stat Membru f’Settembru 2017, iżda anki mill-mistoqsijiet indirizzati mill-SM lill-FAME u lill-Kummissjoni matul l-implimentazzjoni tal-Programmi Operazzjonali.

It-taqsima ta’ hawn taħt tiġbor fiha s-sejbiet relatati mal-implimentazzjoni ta’ kull element tas-CMES u, fejn rilevanti, tipproponi rakkomandazzjonijiet biex jitjieb il-funzjonament tas-CMES.

3.1Loġika ta’ Intervent tal-FEMS

Il-loġika ta’ intervent tal-FEMS hi ferm adattata għall-istruttura tal-Fond (Prijoritajiet tal-Unjoni - Objettivi Speċifiċi - Miżuri), iżda l-inklużjoni tardiva tal-FEMS taħt l-umbrella tas-CPR kienet teħtieġ rapportar supplimentari fil-livell tal-Objettivi Tematiċi komuni għall-FSIE kollha. Dan żied saff ulterjuri ta’ kumplessità għal-loġika ta’ intervent u b'hekk ir-rapportar sar aktar diffiċli għall-SM.

Rakkomandazzjonijiet: ·Il-loġika ta’ intervent hi element ta’ strutturar fis-CMES li jenħtieġ li tinżamm fil-ġejjieni, għad li jenħtieġ li tiġi diskussa b’mod aktar estensiv mal-SM fil-laqgħat tal-gruppi ta’ esperti. ·Jenħtieġ li tkun aktar sempliċi u aktar orjentata lejn ir-riżultati, filwaqt li turi biċ-ċar liema miżura jew azzjoni tikkontribwixxi għal liema objettivi u kif din hi mkejla.

3.2Indikaturi Komuni

Il-kwistjonijiet li ġejjin dehru matul din il-valutazzjoni tal-funzjonament tas-CMES:

·Id-dokument ta’ ħidma li jipprovdi definizzjoni ċara tal-indikaturi komuni u informazzjoni dwar il-mod li bih jenħtieġ li dawn jintużaw tqiegħed biss għad-dispożizzjoni pjuttost tard matul il-proċess ta’ programmazzjoni. Dan wassal għal nuqqas ta’ fehim għal ċerti SM u wħud mill-PO tħejjew billi ntużaw metodi differenti għall-istabbiliment ta’ miri dwar ir-riżultati li kienu qed jippjanaw li jiksbu.